**Ержүректік.**

Симон Петір

*«Иса Мәсіхтің елшісі Петірден... рақым, амандық және тыныштық сендерге молынан жауа берсін!» (Петірдің 1-ші хаты 1:1,2).*

Симон Петірмен таныс болыңыздар. Ия, кейбіреулер оған мін тағып жатады және киелі деп те атайды. Кейбір тарихи кітаптарда оны Кифа деген есіммен атаған, бірақ Иса оған Петір деп есім берді, мағынасы «тас» дегенді білдіреді. Егер Иса ол жайлы, яғни тасқа ұқсаған қатал мінезді деп ойлаған болса, онда меніңше Петір ешқашан қара киім кимеген, неше түрлі әдеміленуден бас тартқан, күндіз-түні ән-ұран айтып ешқашан жұмыссыз отырмаған, әрі көңіл көтеруден қашып, сірке суын да аузына алмаған.

Петір жас кезінде өте қырсық болған. Ғалелия теңізінің солтүстік жағалауында тұрған балықшы Жоханның баласы, ол өзінің достары Жақып және Жоханмен бірге балық аулаумен айналысқан, сөйтіп өз өмірлерін солай қамтамасыз еткен. Мен қазіргі заманауи балық аулаушылармен кездесуге мүмкіндігім болды, олар парфюмериялар мен кәсіби шаштараздың қызметін қолданады. Петір сондай болған жоқ, мен соған сенімдімін. Жел мен ауа-райы оның бет-жүзіне өз ізін қалдырған, сонымен қатар ұзақ уақыт теңізде болғаны білініп-ақ тұр, әрі теңіздегі дауылмен күрес және салмағы ауыр аудың салдары, оның бұлшық еттерін әбден шыңдап тастаған.

Мен Петір туралы ойлайтын болсам, оның мінезінің үш ерекшелігі мен қасиеттері есіме түседі. Біріншіден, Ол істің адамы болды. Петір ешқашан сенімсіздік танытқан емес, ол ешқашан күман келтірген емес, тек қана сырт көзге көріну үшін жасаған емес. Мүмкін, ол әрқашан дұрыс шешім қабылдамаған шығар, алайда білесіздер, ол әрқашан соған негіз таба білді. Ол өзі дұрыс деп санаған істі жасады. Міне, осы қасиет, оны керемет көшбасшы ете алды. Екіншіден, Петір тіке айтатын және өз ісіне берілген адам болды. Бір күні Иса оның өміріне келді, сол сәтте Петір ауларын қалдырып, Ағаш-ұстасы болған, Ғалелиядан шыққан Мәсіхке сеніммен уәде етті. «Тәңірім, басқалар не істегені маған маңызды емес, Мен Сен үшін өлемін. Мен Сенімен бірге болып, болатын барлық сәтсіздіктерге дайынмын!». Міне, Петірдің мінезі! Тағы да үшіншіден, Петір ержүрек адам болған. Исаны саябақтың ішінде ұстап алған кезде, Петір жылдам пышақты суырып алып, Оны қорғағысы келді. Ия, есімде, Петір Исадан танды, бірақта есімнен шықпайтыны, Иса сынақтан өтіп, қатты қиналған кезде, Оның жанында болған соның жалғыз өзі болатын.

Мәсіхке тәни жағынан жақын болған сайын, ол өзіне сенімді және психологиялық тарапынан тыныштықта болды. Және керісінше, Оған тәуелсіз бола бастаған кезде, ол сол кезде бірден қорғансыз және қиын жағдайға түсті.

Симон Петір туралы ойланатын болсам, шыныменде, менде оның қатаң мінезді адам болғанына сенімдімін. «Сен – Мәсіх, Тірі Құдайдың Ұлысың!», деп Петір дауыстап айтты, сөйтіп қолын жоғарыға көтеріп, өз сөзіне сенімді екенін білдірді. Осы сенімділікті Киелі Рух берді, содан соң Петір алғашқы қауым жетекшісіне айналды және өз өмірін ақырындап Иса Мәсіхке бағындыра білді. Қауымдардың әдетіне сай, Петір айқыш-ағашқа керілді, бірақ басын төмен қаратып шегеледі, өйткені ол өзінің Тәңірі секілді өлуге ылайықты емеспін деді. Әрине, Петір Елулік күнінен бастап қатты өзгерді.

Екі мың жыл бұрын өмір сүріп, сосын өлген адамның өмірі жайлы не себептен айтуымыз керек? Мен Петірдің тұлғасында өзімді, көршімді және достарымды көріп тұрмын. Мүмкін, сіздерде өздеріңізді көрген шығарсыздар. Барлықтарымызда осы адамға ұқсас жерлеріміз бар. Бірақта Тәңіріміз оны барлық қателіктерімен және сәтсіздіктерімен оны қолдана алды, енді оның өмірін өзгерткен Тәңіріміз маған да сондай үміт береді, бүгінгі таңда да басқа адамдардың өмірлерін өзгертуін жалғастырып жатыр.